

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

№ 415

ქალაქი ქუთაისი 25 აგვისტო 2021 წელი

ქალაქ ქუთაისის მუნიციპალიტეტის საკუთრებაში არსებული

მოძრავი ქონების, არასამეწარმეო (არაკომერციული) იურიდიული

პირის „სპეციალური სერვისებისათვის“ პირდაპირი განკარგვის წესით,

უსასყიდლოდ, თხოვების ფორმით, უვადო სარგებლობაში გადაცემის

თაობაზე, ქალაქ ქუთაისის მუნიციპალიტეტის მერისათვის

 თანხმობის მიცემის შ ე ს ა ხ ე ბ

საქართველოს ორგანული კანონის „ადგილობრივი თვითმმართველობის კოდექსი“ 54-ე მუხლის პირველი პუნქტის „დ“ ქვეპუნქტის „დ.გ“ ქვეპუნქტის, „მუნიციპალიტეტის ქონების პრივატიზების, სარგებლობისა და მართვის უფლებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრის და ანგარიშსწორების წესების დამტკიცების შესახებ“ საქართველოს მთავრობის 2014 წლის 8 დეკემბრის №669 დადგენილების, „ქალაქ ქუთაისის მუნიციპალიტეტის ქონების პრივატიზების, სარგებლობისა და მართვის უფლებებით გადაცემის, საპრივატიზებო საფასურის, საწყისი საპრივატიზებო საფასურის, ქირის საფასურის, ქირის საწყისი საფასურის განსაზღვრისა და ანგარიშსწორების წესების დამტკიცების შესახებ“ ქალაქ ქუთაისის მუნიციპალიტეტის საკრებულოს 2015 წლის 9 იანვრის №65 დადგენილებისა და ქალაქ ქუთაისის მუნიციპალიტეტის მერის 2021 წლის 23 აგვისტოს №44-4421235284 წერილობითი მომართვის შესაბამისად:

**მუხლი 1.** მიეცეს თანხმობა ქალაქ ქუთაისის მუნიციპალიტეტის მერს, იოსებ ხახალეიშვილს არასამეწარმეო (არაკომერციული) იურიდიული პირის „სპეციალური სერვისებისათვის“ (საიდენტიფიკაციო კოდის №412704612), პირდაპირი განკარგვის წესით, უსასყიდლოდ, თხოვების ფორმით, უვადო სარგებლობაში, ქალაქ ქუთაისის მუნიციპალიტეტის საკუთრებაში არსებული მოძრავი ქონების გადაცემის თაობაზე, დანართის შესაბამისად.

(დანართი განკარგულებას თან ერთვის)

**მუხლი 2.** ქონებით სარგებლობის ვადა განისაზღვროსარასამეწარმეო (არაკომერციული) იურიდიული პირის „სპეციალური სერვისების“ (საიდენტიფიკაციო კოდის №412704612) არსებობის ვადით.

**მუხლი 3.** ქალაქ ქუთაისის მუნიციპალიტეტის მერმა, იოსებ ხახალეიშვილმა უზრუნველყოს მოქმედი კანონმდებ­ლობის საფუძველზე, შესაბამისი დოკუმენტაციის გაფორმება.

**მუხლი 4.** კონტროლი განკარგულების შესრულებაზე განახორციელოს ქალაქ ქუთაისის მუნიციპალიტეტის საკრებულოს ეკონომიკის, ქონების მართვისა და საქალაქო მეურნეობის კომისიამ.

**მუხლი 5.** განკარგულება შეიძლება გასაჩივრდეს, კანონით დადგენილი წესით, ქუთაისის საქალაქო სასამართლოში (ვ.კუპრაძის ქუჩა №11), მისი გაცნობიდან ერთი თვის ვადაში.

**მუხლი 6.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია

ქალაქ ქუთაისის მუნიციპალიტეტის

საკრებულოს 2021 წლის 25 აგვისტოს №415

განკარგულების დანართი

არასამეწარმეო (არაკომერციული) იურიდიული პირის „სპეციალური

სერვისებისათვის“ გადასაცემი ქალაქ ქუთაისის მუნიციპალიტეტის

საკუთრებაში არსებული მოძრავი ქონების ჩამონათვალი

|  |  |  |  |
| --- | --- | --- | --- |
| № | მოძრავი ქონების დასახელება | სახელმწიფო შესყიდვის ხელშეკრულების ღირებულება | მოძრავი ქონების რაოდენობა |
| 1. | ნაგავშემკრები ავტომობილი „MERSEDES BENZ“(სახელმწიფო ნომრით „FP819PF“) და მასზე ზედდადგმული ჰიდრავლიკური წნეხი | 201 520.00 | 1 ერთეული |
| 2. | ტრაქტორი (დამტვირთველით) „BELARUS“(სახელმწიფო ნომრით „DD310T“);კომპოსტის შემრევი | 161500 | 1 ერთეული;1 ერთეული |
| 3. | დამაქუცმაცებელი დანადგარი „CARAVACCI“(სახელმწიფო ნომრით „LL534V“) | 50 000.00 | 1 ერთეული |
| 4. | პლასტმასის ბოთლების პერფორატორი;როტაციული საცერი | 46 500.00 | 1 ერთეული;1 ერთეული |
| 5. | 1100 ლიტრიანი პლასტმასის ნაგავშემკრები კონტეინერი;240 ლიტრიანი პლასტმასის ნაგავშემკრები კონტეინერი | 25 707.00 | 30 ერთეული;60 ერთეული |
| 6. | 1100 ლიტრიანი გალვანიზირებული ფოლადის გამჭირვალე ბადის ნაგავშემკრები კონტეინერები | 40 390.00 | 70 ერთეული |

საკრებულოს თავმჯდომარე ირაკლი შენგელია